Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: A rádiózásról és televíziózásról szóló 1996. évi I. törvényben kitűzött öt országos rádió, három földi és két
Paragraph Index: 1082

3. Információs csomópont kialakítása A fejlett információs rendszerekhez való csatlakozásunk és a kapacitások kiépülésének üteme megalapozza azt, hogy Magyarország a közép-kelet-európai régió egyik fontos információs központja legyen, kihasználva földrajzi elhelyezkedéséből, mikrokapcsolataiból és eddigi fejlődéséből fakadó előnyeit. Célszerű arra törekedni, hogy — összhangban az 1993-ban megkötött Országos Koncessziós Szerződéssel — ez megvalósuljon. A kormányzat fontos feladata, hogy támogassa mindazokat a kezdeményezéseket, melyek az ország számára domináns szerepet kívánnak biztosítani a közép-európai távközlési szolgáltatásokban, különös tekintettel az értéknövelt üzleti távközlésre, valamint a Földközi-tenger keleti medencéje távközlési forgalmának tranzitálására és az intelligens hálózati szolgáltatások nemzetközi felkínálására. A gerinchálózat és a nemzetközi összeköttetések szempontjából ennek megszületett az alapja, fontos cél azonban a szélessávú nemzetközi összeköttetések (ATM, TEN 34) kiépítése.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes